   PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 7. 03. 2007

Nr. P.l.x- 77


AVIZ

asupra propunerii legislative  pentru modificarea şi completarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică, trimisă cu adresa nr. P.l.x-77 din 19 februarie 2007, înregistrată  sub nr. 31/152 din 20 februarie 2007.
Senatul a respins propunerea legislativă în şedinţa din 15 februarie 2007.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 7.03. 2007.


Membrii comisiei au examinat propunerea  legislativă supusă avizării, expunerea de motive, avizul favorabil al Consiliului Legislativ nr. 1373 din 14.10.2006, precum  şi punctul de vedere al Guvernului, transmis cu adresa nr. 3451/ D.P.S.G./ 10.11 .2006. 

În urma dezbaterilor, cu majoritate de voturi, s-a hotărât avizarea negativă a propunerii legislative, întrucât prevederile din iniţiativa legislativă se regăsesc în textul Legii nr. 4/2007 pentru modificarea art. 1 alin. (1) şi (2) din Legea nr. 8/2006 privind instituirea indemnizaţiei pentru pensionarii sistemului public de pensii, membri ai uniunilor de creatori legal constituite şi recunoscute ca persoane juridice de utilitate publică. 

În raport de obiectul şi conţinutul său, propunerea legislativă face parte din categoria legilor ordinare.

